钦定古今图书集成/明伦汇编/氏族典/第274卷 > 王宾
## 钦定古今图书集成/明伦汇编/氏族典/第274卷 > 王宾

按《万姓统谱﹕》，宾字用宾，鄞人。少卓荦不群，甫长，博学
强记，贯穿经史百家。避地村畽，澹然自适，号“水村隐
者。”洪武六年，举茂才，以母老不起。既终养，复以文学
荐，授休宁教谕。身率诸生，矻矻忘寝食，士不惩自劝。
秩满考绩，廷试《锺山雨斋赋》及《豢鹤赋》。上奇之，命供
奉翰林。以老辞，教授浔郡，卒。门人私谥曰“清节先生”，
祠于学。所著有《书隐》《西上》《南游》等集。